als_Latn dik_Latn sag_Latn
Nga MASSIMO PERRONE “SportWeek”
Një shtet i madh sa Abruzzo, ai gjithnjë është lodhur duke kërkuar njohjen, edhe në sport. Nga viti 2016 ai mund të marrë pjesë edhe në Lojërat Olimpike. Ka fituar dy tituj botërorë në xhudo dhe ka marrë pjesë në katër kampionate shtetndryshme të futbollit. Midis “bijve” të saj janë dhe interisti Shaqiri dhe Nana Terezë.
205
Komitete Olimpike ka CIO (OKB-ja “llogarit” vetëm 193): më i fundit është ky i Kosovës, që mund të marrë pjesë në Olimpiada duke nisur qysh nga ajo e 2016-ës. Pasi ka shpallë pavarësinë nga Serbia më 17 shkurt 2008, Kosova është njohur prej 110 shteteve – përfshi Italinë – por jo nga Serbia (e mbështetur nga Kina dhe Rusia) e tërbuar për vendimin “e papëlqyeshëm dhe në kundërshtim me kartën olimpike” sipas saj – vendim ky i proklamuar prej presidentit të CIO-s, Thomas Bach.
4
Janë kampionatet shtetndryshme në të cilët ka marrë pjesë Prishtina (e themeluar me emrin Gajret, mandej Jedinstvo, Proleter, Kosova dhe më në fund FC Prishtina): në ate të Jugosllavisë, të Shqipërisë (vetëm më 1942), të Serbi-Mali i Zi dhe natyrisht të Kosovës, duke fituar 19 kampionate, të fundit më 2013, si dhe 4 kupa e 8 superkupa. Kombëtarja e Kosovës më 2014 është autorizuar nga FIFA të zhvillojë ndeshje miqësore (pa flamur dhe himn). Ka zhvilluar 4 ndeshje: 0-0 me Haitin, 1-6 me Turqinë, 1-3 me Senegalin, 1-0 me Omanin.
10.908
Janë kilometrat katrorë të sipërfaqes së Kosovës, pothuajse po aq sa dhe Abruzzo. Popullsia e saj më 2014 është 1.860.000 banorë, 40 për qind më shumë se rajoni italian i sipërpërmendur. Federatat sportive të saj janë 32, prej të cilave 20 janë njohur prej organizatave ndërkombëtare ku përfshihen edhe 12 disiplina olimpike, midis të cilave: gjimnastika, xhudo, hendbolli, pesëgarëshi, boksi, pingpongu, qitja me hark, barka me vela, ndërkohë që federata të tjera si ajo e futbollit dhe e skive e kanë vendosur Kosovën provizorisht si anëtare të mundshme.
1991
Ky është viti i lindjes së interistit Xherdan Shaqiri, i lindur në Gjilan të Kosovës së sotme. Më 2013 ai ka festuar fitoren në Ligën e Kampioneve me Bayern-in (ai ishte në stolin e rezervave) me flamurin e Kosovës dhe ate të Zvicrës së bashku me Kupën. Ai luan në Kombëtaren helvetike së bashku me Valon Behramin, një tjetër kosovar ky (lindur më 1985 në Mitrovicën e Kosovës) sot lojtar i Hamburg-ut, mbasi ka veshur pesë fanella italiane: Xhenoa, Verona, Lacio, Fiorentina e Napoli. Ndërkohë është edhe kapiteni i Shqipërisë, laciali Lorik Cana, i lindur në Gjakovë të Kosovës më 1983.
2
Janë Botërorët e xhudos (52 kg) që ka fituar më 2013 dhe 2014 Majlinda Kelmendi. Të parin në Brazil për Kosovën, të dytin nën flamurin e Federatës ndërkombëtare, sepse Rusia pritëse e Botërorit në fjalë nuk e njeh shtetin e saj. Më 2012 ajo ka përfaqësuar në Olimpiadë Shqipërinë, ndërsa në “Rio 2016″ do të jetë flamurmbajtësja e Kosovës. Ata të cilët kanë fituar medalje në Lojërat Olimpike për Jugosllavinë janë 3: medalje e artë në futboll më 1960 nga Soskic, Jusufi e Durkovic, ndërsa Salihu të bronztën në boks (supererëndë) më 1984.
1910
Ky është viti kur në Uskub të Vilajetit të Kosovës (ndarja administrative e Perandorisë Osmane) lindi Anjeze Gonxhe Bojaxhiu, më pas e njohur si Nana Terezë e Kalkutës. Qyteti i saj i origjinës, sot Shkup, qysh nga viti 1991 është kryeqytet i Maqedonisë. Të dy prindërit e saj kanë lindur në qytete kosovare: nana Drandafile në Gjakovë (ashtu si dhe laciali Cana), baba Nikollë në Prizren. Pasi u bë motra Maria Tereza në Indi më 1931, ajo mori çmimin Nobel për Paqe më 1979. Ndahet nga kjo jetë më 1997 dhe më 2003 ajo është lumturuar.
als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn